ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኤርትራዊት ማርታ ኤርምያስ፡ ዓላሚት 'ፍኖት ናብ ዓወት' 21 መጋቢት 2019 ምንጪ ስእሊ, ማርታ ኤርምያስ ንርእስኻ ተዓዊትካ መገዲ ዓወት ምሕባር ኩሉ ዝኽእሎ ኣይኮነን፡ እሞ ድማ ኣብ ስደት ኮንካ ከም መንእሰይን ኣደን፡ ብብዙሕ ሓላፍነት እናተወጠጥካ። ማርታ ኤርምያስ ሓንቲ ኣብነት ካብቶም ውሑዳት ኢያ። ኣብ ኢትዮጵያ ተወሊዳ ዝዓበየት ማርታ ኤርምያስ፡ ካብ ዩኒቨርሲቲ ኣስመራ ብ1996 ብዓውዲ ፊሲክስ ብዲግሪ ድሕሪ ምምራቓ ናብ ሃገረ ኣሜሪካ ተሰዲዳ። ኣብ ኣሜሪካ ትምህርታ ብምቕጻል ብዓውዲ ዓለምለኻዊ ቢዝነስ ካልኣይ ዲግሪ ኣውሒሳ። ኣብ ካሊፎርንያ ኮሚኒቲ ኮለጅ ስራሕ ጀሚራ። ኣብ ኮርፖረይት ዲስትሪክት ኣፊስ ንኸባቢ ክልተ ዓመትን ፈረቓን ድሕሪ ምስራሕ፡ ንሰልስተ ዓመትን ፈረቓን ከም ፕሮጀክት ማናጀር ኮይና ሰሪሓ፡ ቀጺላ ከም ተሓጋጋዚት ዲን ናይቲ ኮለጅ ብምዃን ሸመንተ ዓመት ሰሪሓ። ብሓፈሻ ን15 ዓመት ኣብቲ ዩኒቨርሲቲ ሰሪሓ። ማርታ ዋላ እኳ ብትምህርታን ስርሓን ተዓዊታ ብናብርኣ ሕጉስቲ እንተነበረት፡ ውሽጣ ግና 'ገና ካልእ ዝብጻሕ ደረጃ ኣሎ' ይብላ ስለ ዝነበረ ዕጋበታ ምሉእ ኣይነበረን። ''ቅድሚ ኣብ ቢዝነስ ምእታወይ ንኣርባዕተ ዓመት ዝኸውን እዚ ሓሳብ ነይሩኒ። ግናኸ ይኽእሎ ድየ?
